proxectonos/corpus_dominio_legal_administrativo_tmp huggingface dataset:
10/11/2016 | Administración LocalMunicipal
Vilarmaior
Padrón taxa SAF libre concorrencia outubro 2016

ANUNCIO Aprobación de padrón fiscal Mediante Decreto da Alcaldía de data do 04 de novembro de 2016 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de outubro de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 04 de novembro de 2016. O ALCALDE Carlos Vázquez Quintián
10/11/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de outubro de 2016 polo que se somete a información pública a solicitude de autorización administrativa previa e de construción dunha instalación de distribución eléctrica no concello de A Coruña (expediente IN407A 2016/2985-1)

Acordo do 28 de outubro de 2016, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de A Coruña (expediente IN407A 2016/2985-1) Expte.: IN407A 2016/2985-1 Solicitante: Unión Fenosa Distribución, S. A. Denominación: LMTS, CT Rúa Castiñeiras de Abaixo, n.º 20 Concello: A Coruña Características técnicas: Liña de media tensión subterránea, a 15 kV, cunha lonxitude de 106 m, coa orixe nos empalmes a realizar no punto de acceso á rede existente na beirarrúa, na LMTS EPU-712B, no tramo entre o CT Santa Lucía 15CAA9 (expediente 71.118) e o CT Castiñeiras, n.º 2 15CBNJ (expediente 530/05), condutor tipo RHZ1-2OL 12/20 kV 1x240 mm 2 Al e final no novo CT proxectado (despois de facer entrada e saída). Centro de transformación prefabricado, cunha potencia de 250 kVA e unha relación de transformación de 15.000/400 V. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 28 de outubro de 2016. Isidoro Martínez Arca Xefe territorial da Coruña
10/11/2016 | Administración LocalMunicipal
Vedra
Secretaría-Intervención
Devolución de fianzas

ANUNCIO Devolución de fianzas Transcorrido o prazo de garantía da execución das seguintes obras: Mellora da cuberta do Centro Sociocultural de Vedra E solicitada pola empresa adxudicataria Obras y Viales de Galicia, S. L. a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 7 de novembro de 2016. O ALCALDE Asdo.: Carlos Martínez Carrillo
10/11/2016 | Administración LocalMunicipal
Moeche
Modificación da resolución pola que se delegan competencias da Alcaldía na Xunta de Goberno Local

Por resolución da Alcaldia de data 4 de novembro de 2016 acordouse modificar o apartado segundo do decreto 83/2015 polo que se establecían as competencias que esta alcaldía delegaba na Xunta de Goberno Local, que queda redactado como segue: Corresponde á Xunta de Goberno Local, ademais da asistencia permanente a Alcaldesa no exercicio das súas atribucións, as seguintes competencias que se delegan, os acordos que se adopten por delegación se entenderán ditados por esta Alcaldía como titular da competencia orixinaria: 1. A aprobación de gastos e pagos, dentro dos limites establecidos para a Alcaldía na lexislación aplicable na materia.2. Aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas.3. As aprobacións dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización.4. As contratacións e concesións de toda clase cando o seu importe sexa superior os 10.000 euros e non supere o 10 por 100 dos recursos ordinarios do Orzamento nin, en calquera caso, os seis millóns de euros incluídas as de carácter plurianual, cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.5. A aprobación dos proxectos de obras e de servizos cando sexa competente para a súa contratación ou concesión e estean previstos no orzamento.6. A adquisición de bens e dereitos cando o seu valor non supere o 10 por 100 dos recursos ordinarios do orzamento nin os tres millóns de euros, así como a venda do patrimonio que non supere a porcentaxe nin a contía indicados nos seguintes supostos: A de bens inmóbeis, sempre que estea prevista no orzamento. A de bens móbeis, salvo os declarados de valor histórico ou artístico cuxa venda non se atope prevista no orzamento.7. O outorgamento das licenzas, salvo que as leis sectoriais o atribúan ao Pleno. Moeche a 4 de novembro de 2016 A Alcaldesa Aso. Francisco Tadeo Erick Joel Leclere Miron
10/11/2016 | Administración LocalMunicipal
Sobrado
Formalización do contrato denominado “Obras de urbanización en As Cruces e Porta” (PAS 2015)

ANUNCIO De conformidade co establecido no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a seguinte formalización de contrato.1. Entidade contratante: Concello de Sobrado.2. Obxecto: OBRAS DE URBANIZACIÓN EN AS CRUCES E PORTA.3. Procedemento de licitación: negociado, tramitación ordinaria.4. Prezo de adxudicación: 118.080,85 + 21% IVE (24.796,98 €) 5. Prazo de execución: 2 meses.6. Organo de contratación: Alcaldía.7. Data de adxudicación: 22/09/2016 8. Adxudicatario: CONSTRUCCIONES GONZÁLEZ Y GONZÁLEZ, S. L. 9. Data de formalización do contrato: 27/09/2016. Sobrado, 4 de novembro de 2016 O alcalde Asdo.: Luís Lisardo Santos Ares
10/11/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-58/2016)

Anuncio de licitación (As-58/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-58/2016 2. Obxecto do contrato: servizos complementarios de montaxe, desmonte e atención ao público para Cásas Museo, Casares Quiroga, María Pita e Picasso, que fomente a estabilidade no emprego na súa execución.3. Tramitación: ordinaria. Procedemento: aberto.4. Orzamento base de licitación: 26.705,85 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 3 de novembro de 2016. Eduardo Mera Rico Director de Área de Economía, Facenda e Administración (Decreto de delegación do 15 de xuño de 2016)
10/11/2016 | Administración LocalMunicipal
Vilarmaior
Padrón taxa SAF dependencia outubro 2016

ANUNCIO Aprobación de padrón fiscal Mediante Decreto da Alcaldía de data do 07 de novembro de 2016 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de outubro de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 07 de novembro de 2016. O ALCALDE Carlos Vázquez Quintián
10/11/2016 | Administración LocalMunicipal
Vedra
Secretaría-Intervención
Aprobación Plan Económico-Financeiro

O Pleno do Concello, en sesión ordinaria, celebrada o 19 de outubro, adoptou o seguinte acordo: En función do estipulado na Lei Orgánica 2/2012, de 27 de abril, de Estabilidade Presupostaria e Sostenibilidade Financeira no caso do incumprimento da estabilidade orzamentaria, do obxectivo de estabilidade ou da regra do gasto. Dado que nos exercicios 2015 e 2016 o Concello de Vedra efectuou investimentos por encima do habitual, por necesidade propia e polo volume de subvencións recibidas para investimento con cofinaciamento municipal. Dado que do resultado da liquidación de 2015 se deduce un incumprimento do obxectivo de estabilidade (capacidade de financiamento negativa) por importe de 63.230,32 euros (sesenta e tres mil douscentos trinta euros con trinta e dous céntimos) derivado dunha maior achega municipal aos investimentos municipais, proponse: Primeiro.- Aprobar un plan económico-financeiro que permita o cumprimento dos obxectivos de estabilidade orzamentaria, sustentabilidade financeira e da regra do gasto por importe de 63.230,32 euros mediante a non dispoñibilidade de créditos correspondente a menor importe da achega municipal nas obras do POS 2016 e PAS 2015 nas seguintes aplicacións do exercicio 2016: APLICACIÓN CONCEPTO IMPORTE 161-60902 POS - Urbanización Integral na Torre 25.378,24 933-62203 PAS - Melloras na Fachada do Centro Sociocultural da Terceira Idade 26.267,08 933-62204 PAS - Acondicionamento acústico da Escola de Música de Santa Cruz 11.585,00 Segundo.- Aprobar a non dispoñibilidade de créditos correspondente a investimentos con financiamento municipal nas mesmas aplicacións para o exercicio 2017 (ou semellantes no caso de non coincidir as mesmas aplicacións e importes no exercicio 2017) por un importe de 63.230,20 euros. Con estas medidas, dada a tendencia dos ingresos e gastos municipais, acádase o reequilibrio presupostario e do obxectivo de estabilidade con que se liquidaron os exercicios anteriores.” O citado acordo exponse ao público durante un prazo de 15 días Vedra, 7 de novembro de 2016 O Alcalde, Asdo. Carlos Martínez Carrillo
10/11/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora polas expropiacións de claves de obra AC/98/061.01, AC/98/061.01.1, AC/98/061.01. C2, AC/06/035.06 e AC/06/137.01 no concello de Culleredo o día 13 de decembro de 2016

Pago XUROS DE DEMORA de claves AC/98/061.01, AC/98/061.01.1, AC/98/061.01. C2, AC/06/035.06 E AC/06/137.01 no Concello de CULLEREDO En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do Concello. Este pagamento corresponde ós expedientes de expropiación forzosa instruídos para o termo municipal de CULLEREDO, por mor das obras dos proxectos:  AC/98/061.01 “NOVA ESTRADA MEIRAMA A-6 (ENALCE CULLEREDO)”.  AC/98/061.01.1 “PROXECTO MODIFICADO N.º 1 DA NOVA ESTRADA MEIRAMA-A6 (ENLACE DE CULLEREDO”.  AC/98/061.01. C2 “PROXECTO COMPLEMENTARIO N.º 2 NOVA ESTRADA MEIRAMA-A6”.  AC/06/035.06 “PROXECTO DE CONSTRUCCIÓN E MELLORA DA SEGURIDADE VIARIA NA AC-211 SAN PEDRO (N-VI)-A PASAXE (N-VI). TREITO: O BURGO-A PASAXE”.  AC/06/137.01 “PROXECTO DE CONSTRUCCIÓN DA OBRA DE MELLORA DO TRAZADO NA ESTRADA AC-213, P. K. 1+930 AO 2+350” Dito pagamento terá lugar: Termo municipal de CULLEREDO Lugar: Casa Consistorial do Concello de CULLEREDO. Data: 13 de decembro de 2016, de 09.00 a 11.00 horas. O pagamento efectuarase polo pagador deste servizo e en presencia do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña 26 de octubre de 2016. O xefe do Servizo Asdo.: Felipe de la Vega Gándaras
10/11/2016 | Administración LocalMunicipal
Cerceda
Intervención
Padrón de vados 2016

APROBACIÓN DO PADRÓN DA TAXA REGULADORA POLA ENTRADA DE VEHÍCULOS A TRAVÉS DA BEIRARRÚA No decreto 710/2016, do 7 de novembro de 2016, aprobouse o padrón municipal da taxa pola entrada de vehículos a través da beirarrúa por importe de 1.340,00 euros, correspondente ao ano 2016. Exponse ao público polo prazo de quince días hábiles, que contan dende o seguinte ao da publicación de anuncio no Boletín Oficial da Provincia de A Coruña e no taboleiro de anuncios do Concello. En dito prazo os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva ao amparo do art.102 da Lei xeral tributaria. O ingreso en período voluntario irá dende o 1 ata o 20 de decembro deste ano 2016. Transcorrido dito prazo iniciarase o período executivo que determina o dereito a percibir o recargo de apremio e os intereses de mora, de acordo co previsto no art.28 da Lei xeral tributaria. Cerceda, 7 de novembro de 2016. O alcalde José García Liñares
10/11/2016 | Administración LocalMunicipal
A Coruña
Área de Facenda e Administración Pública
Contratación
Anuncio de correción de erros (expte. As-59/2016)

Rectifícase o anuncio publicado nese BOP de data 4 de novembro de 2016, relativo ao desenvolvemento, por lotes, de talleres e charlas en materia de igualdade e diversidade, prevención de violencias de xénero e novas masculinidades e educación afectivo-sexual dirixidas a diversos colectivos, coa finalidade de fomentar e promover valores como a convivencia, a tolerancia, liberdade, non discriminación, o respecto ou o valor da diferenza dentro da nosa comunidade no seu punto 4, onde dice Orzamento base de licitación deberá decir: 4. Orzamento base de licitación: 70.760,00 € anuais (ive 10% incluido). De conformidade co prego de cláusulas administrativas, o prazo de presentación de ofertas termina o día 28 de novembro de 2016. A Coruña, 4 de novembro de 2016 Lazaro Alberto Khelifi Laniella de Área de Economía, Facenda e Administración (Decreto de delegación de 15 de junio de 2016)
10/11/2016 | Administración LocalConsorcios
Consorcio As Mariñas
Anuncio de modificación da “Ordenanza reguladora da taxa pola prestación do servicio de recollida e tratamento de lixos e residuos urbanos do Consorcio As Mariñas”

Modificación da “Ordenanza reguladora da taxa pola prestación do servicio de recollida e tratamento de lixos e residuos urbanos do Consorcio As Mariñas” O Pleno do Consorcio de As Mariñas, en sesión celebrada o día 4 de novembro de 2016, adoptou o acordo de aprobación provisional de modificación da “Ordenanza reguladora da taxa pola prestación do servicio de recollida e tratamento de lixos e residuos urbanos”. De conformidade co disposto no artigo 17 e concordantes do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, e no 49 da Lei 7/1985, reguladora das bases de réxime local, o expediente estará exposto ó público na sede do Consorcio As Mariñas por un prazo de trinta días a partir da publicación deste anuncio no Boletín Oficial da Provincia, tempo no que os interesados poderán examinalo e presenta-las reclamacións que estimen oportunas. Finalizado o devandito prazo sen que se presentasen reclamacións, o acordo provisional entenderase automaticamente elevado a definitivo, publicándose o texto íntegro da modificación no Boletín Oficial da Provincia. Bergondo, 4 de novembro de 2016. O presidente do Consorcio Emeka Turturica Rancho
10/11/2016 | Administración LocalMunicipal
Teo
Aprobación definitiva da modificación do anexo de persoal

EDICTO Quedando definitivamente aprobada a modificación do anexo de persoal do orzamento municipal para o exercicio 2016 mediante acordo do Pleno da Corporación en sesion de data 29/09/2016, de seguido se reflicte o cadro de persoal coa modificación aprobada: Segundo estabrece o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, contra este acordo poderá interporse directamente recurso contencioso-administrativo perante o Tribunal Superior de Xustiza de Galicia, no prazo de dous meses, a contar dende a publicación deste edicto no Boletín Oficial da Provincia. Teo, 31 de outubro de 2016. O ALCALDE Rafael Sisto Edreira
10/11/2016 | Administración LocalMunicipal
Curtis
Substitución de funcións da Alcaldía

Por esta Alcaldía ditouse, o día 04/11/2016, unha resolución co seguinte tenor literal: “Decreto n.º 408 ASUNTO: substitución de funcións da Alcaldía Javier Francisco Caínzos Vázquez, alcalde do Concello de Curtis (A Coruña), en uso das competencias que me outorga a lexislación vixente, e de acordo co disposto nos artigos 23.3 de la Lei 7/1985, do 2 de abril, reguladora das bases do réxime local, e os artigos 44 e 47 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, E xa que vou estar ausente dende o 7 ao 13 de novembro de 2016, ambos incluídos, RESOLVO: PRIMEIRO.–Delegar todas as miñas funcións no primeiro tenente de alcalde, don Antonio Ángel Fraga Sánchez, dende o día 7 ao 13 de novembro de 2016, ambos incluídos, ambos incluídos. SEGUNDO.–Ordenar a publicación da presente resolución no Boletín Oficial da Provincia.” Teixeiro, 7 de novembro de 2016. O alcalde accidental, Antonio Ángel Fraga Sánchez
30/11/2016 | Administración LocalMunicipal
Neda
Nomeamento de 2.ª tenente de alcalde, integrante da Xunta de Goberno Local e outorgamento de delegacións a favor de dona Cristina Bouza Bellón

En cumprimento do establecido nos artigos 44.2 e 46.1, do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que esta Alcaldía, mediante Decreto 28/2016, ditou a Resolución que seguidamente se transcribe: “Cuberta a vacante producida pola renuncia ao cargo da concelleira de D.ª Georghe Suresh Kumar De Pra Rombola (BNG) e tomada posesión de tal cargo por D.ª Maria Puerto Infantes De Aramburu, en sesión plenaria celebrada o día 24 de novembro de 2016. De conformidade coas atribucións que me veñen conferidas polos artigos 21 e 23 da Lei 7/1985, de 2 de abril, Reguladora das Bases do Réxime Local, polos artigos 43, 44 e 46 do Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais, polos artigos 62 e seguintes da Lei 5/1997, do 22 de xullo, de Administración Local de Galicia, e demais concordantes e de xeral aplicación, RESOLVO: 1.º).–Nomear 2.ª tenente de alcalde e membro da Xunta de Goberno Local a D.ª Maria Puerto Infantes De Aramburu.2.º).–Outorgar delegación xenérica a favor da 2.ª tenente de alcalde, D.ª Maria Puerto Infantes De Aramburu, para os asuntos relacionados coas áreas de Educación, Cultura, Patrimonio Histórico e Turismo. A delegada terá amplas facultades para dirixir os asuntos obxecto de delegación así como para xestionalos en xeral, si ben a delegación non inclúe a facultade de resolver mediante o ditado de actos administrativos que afecten a terceiros, facultade esta que queda reservada ao órgano resolutorio que legalmente corresponda. O presente Decreto entrará en vigor o día seguinte ó da súa firma, sen prexuízo da súa preceptiva publicación no Boletín Oficial da Provincia. Así mesmo, notificarase persoalmente á designada, debendo dar conta do mesmo ao Pleno Municipal na primeira sesión que celebre ao abeiro do preceptuado no artigo 38 do Regulamento de organización, funcionamento e réxime xurídico das entidades locais.” Neda, 25 de novembro de 2016. O alcalde Asdo.: Ángel Alvariño Saavedra
30/11/2016 | Administración LocalMunicipal
San Sadurniño
Exposición pública da aprobación de padrón fiscal

ANUNCIO Exposición pública de aprobación de padrón fiscal de axuda no fogar do mes de setembro de 2016 A Xunta de Goberno Local deste Concello, en sesión celebrada o día 21 de setembro de 2016, acordou aprobar o padrón cobratorio correspondente á prestación do servizo de axuda no fogar a persoas dependentes do mes de setembro do presente exercicio 2016, que comprende un total de 40 recibos e ten un importe total de 4.145,46 euros, e á prestación do servizo de axuda no fogar de libre concorrencia do mes de setembro do presente exercicio 2016, que comprende un total de 9 recibos e ten un importe total de 248,40 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 24 de novembro de 2016. O alcalde, Secundino García Casal
30/11/2016 | Administración LocalMunicipal
Ribeira
Aprobación inicial expte. de modificacion de créditos, suplemento de crédito 1/2016

O Pleno do Concello, en sesión de data 24 de novembro de 2016, aprobou inicialmente o expediente de modificación de crédito “Suplemento de Crédito 1/2016”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxestións perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. Riveira, a 25 de novembro de 2016. O ALCALDE Manuel Ruiz Rivas
30/11/2016 | Administración LocalMunicipal
Ames
Aprobación provisional da modificación da Ordenanza fiscal reguladora da taxa pola prestación de servizos complementarios educativos e de conciliación da vida familiar e laboral

En sesión plenaria do 24 de novembro de 2016 prestouse aprobación provisional á modificación da Ordenanza fiscal reguladora da taxa pola prestación de servizos complementarios educativos e de conciliación da vida familiar e laboral. Mediante o presente anuncio, o acordo de aprobación provisional sométese a exposición pública por prazo de 30 días hábiles para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. Ames, 28 de novembro de 2016 O alcalde José M. Miñones Conde
30/11/2016 | Administración LocalMunicipal
Valdoviño
Aprobación inicial Regulamento Punto Atención Infancia

Aprobado inicialmente polo Pleno do Concello de Valdoviño, en sesión celebrada o día 18 de novembro de 2016 o Regulamento de funcionamento da Aula da Natureza (Punto de atención infantil), así como a memoria xustificativa para a posta en funcionamento do servicio, abrese un período de información pública por prazo de 30 días hábiles, contados a partir do seguinte ao de inserción deste anuncio no Boletín Oficial da Provincia, para que cualquera persoa física ou xurídica poida examinar o expediente na sede municipal, e formular as reclamacións e suxerencias que estime pertinentes. Se non se presentan reclamacións neste período, entenderase aprobado definitivamente. En Valdoviño a 23 de novembro de 2016. O Alcalde Asdo. Alberto González Fernández.
30/11/2016 | Administración LocalMunicipal
Arteixo
Contratación, Bens e Patrimonio
Urxente convocatoria para o levantamento de actas previas á ocupación de bens e dereitos afectados por expropiación no lugar de A Rocheira, Loureda, Arteixo (1/16 expro.)

DEPARTAMENTO DE OBRAS Área de Bens Expte n.º 1/16 EXPRO Ref.–JRAF/mtrn CONCELLO DE ARTEIXO. Resolución de 23/11/2016 n.º 3064/2016 de urxente convocatoria para o levantamento de actas previas á ocupación dos bens e dereitos afectados pola expropiación que terá por obxecto constituir a favor do Concello de Arteixo, un dereito real de servidume de paso para instalar unha canalización de saneamento municipal sobre sete fincas situadas no lugar de A Rocheira, Loureda O Sr. alcalde, no día 23/11/2016, ditou resolución a medio da que convoca aos titulares dos bens e dereitos afectados polo procedemento expropiatorio que ten por obxecto a constitución a favor do Concello de Arteixo, dun dereito real de servidume de paso para instalar unha canalización de saneamento municipal sobre sete fincas situadas no lugar de A Rocheira, Loureda-Arteixo, cuxa relación de ben e dereitos afectados foi aprobada definitivamente por Acordo do Pleno adoptado en sesión ordinaria celebrada no 28 de xullo de 2016, e cuxa urxente ocupación foi acordada en Decreto do Consello da Xunta de Galicia n.º 137/2016, nos seus respectivos predios, no día 19 de decembro de 2016 ás 11.00 horas, a fin de proceder ao levantamento das correspondentes actas previas á ocupación dos citados bens e dereitos afectados; o que terá lugar en presenza dun representante da Administración expropiante, dun perito designado por ésta e do Sr. Alcalde – Presidente do Concello de Arteixo ou da persoa en quen delegue. A relación de bens e dereitos afectados é a seguinte: Arteixo, 24 de novembro de 2016. José Ramón Amado de la Fuente Concelleiro de Obras e Servizos Municipais
30/11/2016 | Administración LocalMunicipal
A Coruña
Área de Facenda e Administración Pública
Contratación
Anuncio de corrección de errores (As-61/2016)

Modifícase o plazo de presentación de ofertas ao procedemento relativo ao servizo de desenrolo do programa de atención de baixa esixencia para persoas “sin teito” que fomente a igualdade entre homes e mulleres debido a cambios nos pregos administrativos e técnicos que o rixen. Prazo de presentación de proposicións: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. A Coruña, 24 de novembro de 2016 Eduardo Mera Rico Director de Área de Economía, Facenda e Administración (Decreto de delegación de 15 de junio de 2016)
30/11/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-73/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-73/2016 2. Obxecto do contrato: Servizo de mantemento e conservación dos equipos elevadores e escaleiras mecánicas pertencentes ao Concello da Coruña. Duración: dous anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 55.000 € (IVE incluido). 5. Garantía provisional: non se esixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de novembro de 2016 Crecencia Sabel Turc de Área de Economía, Facenda e Administración (Decreto de delegación de 15 de junio de 2016)
30/11/2016 | Administración LocalMunicipal
Carballo
Convocatorias de subvencións do Concello de Carballo para ANPAS, colexios e institutos e para a realización da Cabalgatas de Reis 2016

ANUNCIO Convocatorias de subvencións para: Anpas de alumnos dos colexios e institutos de Carballo para realización do programa de actividades 2016, colexios de 2.º ciclo de educación infantil e primaria e institutos de educación secundaria para a realización de viaxes escolares 2016 e a realización de Cabalgatas de Reis no ano 2016 Por Decreto de Alcaldía do 25 de novembro de 2016 aprobáronse as Bases das seguintes convocatorias: – Bases da convocatoria de subvencion ás ANPAS de alumnos dos colexios e institutos de Carballo para a realización do programa de actividades do ano 2016. – Bases da convocatoria de subvención aos colexios de 2.º ciclo de educación infantil e primaria e institutos de educación secundaria para a realización de viaxes escolares durante o ano 2016. – Bases da convocatoria de subvencións para a realización de Cabalgatas de Reis do ano 2016. O prazo para a presentación de solicitudes para esta convocatoria é de 10 días hábiles, contados dende o día seguinte á publicación deste anuncio no Boletín Oficial da Provincia. Carballo, 25 de novembro de 2016. O ALCALDE EVENCIO FERRERO RODRÍGUEZ
30/11/2016 | Administración LocalMunicipal
Tordoia
Aprobación inicial de modificación da Ordenanza fiscal reguladora do IBI

E D I C T O Aprobación inicial de modificación da Ordenanza fiscal reguladora do I. B. I. O Pleno da Corporación, en sesión ordinaria celebrada o día 24 de novembro de 2016, aprobou a modificación da Ordenanza fiscal n.º 1, reguladora do imposto de bens inmobles. De conformidade co establecido no art.17.1 e 2 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entón provisional. Tordoia, 28 de novembro de 2016. O alcalde Asdo.: Antonio Pereiro Liñares
30/11/2016 | Administración LocalMunicipal
Mugardos
Aprobación definitiva expediente de modificación de créditos MC 46/2016

O Pleno do Concello en sesión ordinaria do 28 de outubro de 2016 aprobou inicialmente o expediente de modificación de créditos MC 46/2016, de suplementos de créditos, financiados con cargo ao remanente líquido de tesourería para gastos xerais, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 25 de novembro de 2016. A Alcaldesa. Antonia Marina Serdio Froix.
30/11/2016 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de novembro/2016

Por Decreto de Alcaldía, de data 24 de novembro de 2016 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de novembro/2016. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de decembro de 2016 ao 31 de xaneiro de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 24 de novembro de 2016. O alcalde, Manuel Ruiz Rivas.
30/11/2016 | Administración LocalMunicipal
Ames
Aprobación provisional da modificación da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames

ANUNCIO Aprobación provisional da modificación da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames En sesión plenaria do 24 de novembro de 2016 prestouse aprobación provisional á modificación da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames. Mediante o presente anuncio, o acordo de aprobación provisional sométese a exposición pública por prazo de 30 días hábiles para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. Ames, 28 de novembro de 2016. O alcalde José M. Miñones Conde
30/11/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 21 de novembro de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello de Cerceda (expediente IN407A 2016/3008-1)

Acordo do 21 de novembro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello de Cerceda (expediente IN407A 2016/3008-1) Expte.: IN407A 2016/3008-1. Solicitante: UDESA. Denominación: Modificación CT PF Alto do Vilar. Concello: Cerceda Características técnicas: – LMTA a 20 kV, de 12 m, condutor tipo RHVS 12/20 kV 3X(1X95 Al) H16/50 Ac, con orixe na cela de liña proxectada no PF Alto do Vilar e final no CT intemperie proxectado. – Novo CTI “Alto do Vilar”, cunha potencia de 160 kVA, unha relación de transformación de 20.000/400-230 V e configuración. – Cela de liña interruptor-seccionador illada en gas SF6 no Punto Fronteira existente ‘P. F. Alto do Vilar’. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 21 de novembro de 2016. Isidoro Martínez Arca Xefe territorial da Coruña
30/11/2016 | Administración LocalMunicipal
Malpica de Bergantiños
Recadación
Aprobación inicial da Ordenanza fiscal n.º 14, reguladora da taxa pola utilización privativa ou aproveitamento especial do dominio público local con mercadorías, materiais de construción, cascallo, valos, puntais, cabaletes, andamios.

Aprobación inicial da Ordenanza fiscal n.º 14, reguladora da taxa pola utilización privativa ou aproveitamento especial do dominio público local consistente nas autorizacións para realizar a ocupación de terreos de uso público local con mercadorías, materiais de construción, cascallo, valos, puntais, cabaletes, andamios e outras instalacións análogas O Pleno do Concello de Malpica de Bergantiños, na sesión celebrada o día 24 de novembro de 2016, acordou a aprobación inicial da modificación da Ordenanza fiscal n.º 14, reguladora da taxa pola utilización privativa ou aproveitamento especial do dominio público local consistente nas autorizacións para realizar a ocupación de terreos de uso público local con mercadorías, materiais de construción, cascallo, valos, puntais, cabaletes, andamios e outras instalacións análogas. O acordo provisional estará exposto ao público durante trinta días no taboleiro de edictos do Concello e o expediente administrativo poderá ser examinado nas oficinas municipais para que, durante o mesmo prazo, os interesados poidan presentar as reclamacións que estimen oportunas. De non presentarse reclamacións, entenderase definitivamente adoptado o acordo, procedéndose a publicar o texto íntegro da ordenanza no Boletín Oficial da Provincia. O presente anuncio publicase aos efectos previstos no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Malpica de Bergantiños, 25 de novembro de 2016. O ALCALDE Asdo.: Eduardo José Parga Veiga
30/11/2016 | Administración LocalMunicipal
Ponteceso
Intervención - Tesouraría
Aprobación inicial do expediente de modificación de créditos número 25 por suplemento de créditos núm.1

Polo presente faise público que o Pleno do Concello de Ponteceso en sesión do día 28 de novembro de 2016 acordou aprobar inicialmente o expediente de modificación de créditos número 25 por suplemento de créditos núm.1, dentro do vixente orzamento municipal de 2016. Todo isto para os efectos indicados polo art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e arts.34, 40, 41, 20 e 22 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito real decreto 2/2004, as cales deberán dirixirse ao Alcalde-Presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 29 de novembro de 2016 O alcalde, Asdo.: Xosé Lois García Carballido.
30/11/2016 | Administración LocalMunicipal
Cambre
Avocación de competencias da terceira tenente de alcalde dona Leonor Fernández Grande, dende o día 21 ao 25 de novembro, ambos os dous incluídos

Esta Alcaldía, con data do día 21 de novembro de 2016, ditou a Resolución número 1859/2016 que se transcribe a continuación: “Dona Karla Michelle De la Sagra Deb, terceira tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, dende o día 21 ao 25 de novembro de 2016, ambos os dous incluídos. Por Resolución de Alcaldía número 446/2016, de data 18 de marzo, de delegación de atribucións da Alcaldía nos membros da Xunta de Goberno Local, conferín a delegación xenérica da área de Desenvolvemento Socioeconómico a prol de dona Karla Michelle De la Sagra Deb. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Karla Michelle De la Sagra Deb dende o día 21 ao 25 de novembro de 2016 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de marzo de 2016. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 23 de novembro de 2016 O alcalde Óscar A. García Patiño
30/11/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.49116 Concesión dun caudal de auga á Manuel Ramos Cebreiro, no concello das Pontes de García Rodríguez (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 18 de novembro de 2016 e como resultado do expediente incoado ó efecto, outorgóuselle a Manuel Ramos Cebreiro, unha concesión de 146 m3 anuais de auga que procede dunha fonte situada no lugar de Espá, na parroquia de Ribadeume (Santa María), no concello das Pontes de García Rodríguez (A Coruña), con destino a uso gandeiro. Número Expte.: DH. A15.49116 Santiago de Compostela, 18 de novembro de 2016 A xefa do Servizo de Tramitación Técnico-Administrativa do Dominio Público Hidráulico Zihara Florica Quisnia Dorobat
30/11/2016 | Administración LocalMunicipal
Ares
Anuncio de información pública. Aprobación definitiva da Ordenanza fiscal reguladora do imposto sobre vehículos de tracción mecánica

ANUNCIO DE INFORMACIÓN PÚBLICA APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA Aprobada inicialmente, na sesión plenaria ordinaria de data 30 de setembro do 2016, a modificación da Ordenanza fiscal seguinte: – ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA, e sometida dita modificación a información pública no BOP n.º 191, de data 06/10/2016, polo prazo de 30 días, sen terse presentado alegacións, elévase automáticamente a definitivo o acordo inicial, publicándose o contido íntegro dos mesmo aos efectos oportunos. ANEXO Artigo n.º 6 En relación co disposto no parágrafo segundo do artigo 93.2 do texto refundido da Lei reguladora das facendas locáis, os solicitantes da exención por discapacidade deberán achegar o certificado da discapacidade (en grao igual ou superior o 33 por cento) emitido polo órgano competente ou, na súa falta, acreditación da condición de pensionista da Seguridade Social que teña recoñecida unha pensión de incapacidade no grao de total, absoluto ou gran invalidez, ou de pensionista de clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade”. Ares, 24 de novembro do 2016. O alcalde-presidente Asdo.: Julio Ignacio Iglesias Redondo